Adjunkhoofregter Raymond Zondo, voorsitter van die kommissie, het Dinsdag gesê hy het nou die groen lig gekry om met die nodige prosesse te begin nadat pres. Jacob Zuma Vrydag die regulasies vir die ondersoek in die Staatskoerant vrygestel het.
Zondo het verduidelik dié regulasies verskaf die wetlike raamwerk vir die opstel van kommissies van ondersoeke.
Zondo het gesê die soektog na ŉ gepaste perseel vir die kommissie se kantore en verhore is ook onderweg. “Ek sal ook binnekort aankondig waar die perseel gaan wees,” het hy bygevoeg.